พิพิธภัณฑ์ขนมปังแห่งชาติ (เคียฟ)

พิพิธภัณฑ์ขนมปังแห่งชาติ(ยูเครน:Наро́дний музе́й хлі́ба) เป็นพิพิธภัณฑ์ในเคียฟประเทศยูเครนดำเนินการโดยศูนย์นิเวศวิทยาและธรรมชาติแห่งชาติสำหรับเยาวชนวัยเรียน(Націона́льний еко́лого-натуралісти́чний центр учні́вської молоді́,НЕНЦ) ของกระทรวงศึกษาธิการและวิทยาศาสตร์ยูเครนพิพิธภัณฑ์มีสิ่งจัดแสดงมากกว่า 2,000 ชิ้น ที่บอกเล่าประวัติของขนมปังความสำคัญสำหรับมนุษย์ และต้นกำเนิดของธัญพืชหลัก (ข้าวไรย์ข้าวสาลีข้าวโพดข้าวบาร์เลย์และอื่นๆ)
นิทรรศการจัดแสดงขนมปังซึ่งคณะเด็กนักเรียนในเคียฟรวบรวมมากกว่าหกสิบก้อนจากส่วนต่าง ๆ ของประเทศยูเครน ซึ่งรวมทั้งขนมอบสำหรับพิธีกรรมลาวัช(ლავაში) แบบจอร์เจีย และมัตซา(מַצָּה) ของชาวยิวนอกจากนี้ การจัดแสดงยังอุทิศแด่กวีที่ประพันธ์เกี่ยวกับขนมปังและนักพัฒนาพันธุ์พืชที่พัฒนาข้าวสาลีพันธุ์ใหม่ พิพิธภัณฑ์มีตัวอย่างพืชผลทางการเกษตรครกโบราณ และโม่หินมากกว่าร้อยตัวอย่าง
มีการจัดแสดงขนมปังมากกว่า 150 ก้อนในนิทรรศการ "ขนมปังเป็นยอดของทุกสิ่ง" (Хліб — усьому́ голова́) โดยสามารถชมขนมปังจากรัสเซียเบลารุสคาซัคสถานอุซเบกิสถานเติร์กเมนิสถานจอร์เจียอาร์มีเนียคีร์กีซสถานลัตเวียลิทัวเนียและแม้แต่จากฝรั่งเศสและประเทศอื่น ๆ ทั่วโลก พิพิธภัณฑ์มีการจัดแสดงพืชผลทางการเกษตรต่าง ๆ มากกว่า 100 รายการ ได้แก่ ข้าวสาลี ข้าวไรย์ข้าวโอ๊ตข้าวบาร์เลย์ ยังมีนิทรรศการที่จัดแสดงขนมปังขาวและขนมปังดำอวกาศซึ่งเปาลอ ปอปอวึช(Павло́ Рома́нович Попо́вич)นักบินอวกาศชาวยูเครนผู้ได้รับอิสริยาภรณ์วีรชนแห่งสหภาพโซเวียตสองสมัย เป็นผู้บริจาคให้
มีส่วนจัดแสดงในพิพิธภัณฑ์ที่อุทิศแด่ตารัส แชวแชนกอ(Тара́с Григо́рович Шевче́нко) ผู้ประพันธ์บทกวีที่อบอุ่นเกี่ยวกับขนมปังและการทำงานหนักของชาวนา
นิทรรศการของพิพิธภัณฑ์ยังบอกเล่าเกี่ยวกับการพัฒนาการเกษตรในช่วงระยะเวลาของการทำนารวมและความอดอยากในยูเครน จากการจัดแสดงภาพถ่ายเกี่ยวกับเหตุการณ์ฮอลอดอมอร์ในยูเครน นักท่องเที่ยวชาวต่างชาติได้เรียนรู้เกี่ยวกับโศกนาฏกรรมครั้งใหญ่ที่สุดของชาวยูเครน
นิทรรศการในส่วนสำคัญแสดงเรื่องราวเกี่ยวกับทุ่งเกษตรกรรมในช่วงภาวะสงคราม (พ.ศ. 2484–2488) และในช่วงการฟื้นฟูโดยเฉพาะแสดงบรรทัดฐานในการปันส่วนขนมปังให้กับประชากรของเลนินกราดที่ถูกปิดล้อมตามบัตรขนมปัง ในการแสดงนี้ความทรงจำอันโหดร้ายถูกตราตรึงไว้ ซึ่งรวมถึงการกล่าวโทษอย่างโกรธเกรี้ยว "ผู้กระหายสงคราม" (поджига́тели войны́) การจัดแสดงทั้งหมด ตั้งแต่เปลือกขนมปังไปจนถึงสมุดบันทึกของตาเตียนา ซาวีเชวา(Татья́на Никола́евна Са́вичева) ซาวีเชวาเรียกร้องให้ผู้คนทั่วโลกป้องกันการสูญเสียชีวิตและการทำลายล้างครั้งใหม่
พิพิธภัณฑ์ขนมปังแสดงให้เห็นถึงบทบาทสำคัญของนักวิทยาศาสตร์ผู้พัฒนาพันธุ์พืชชาวยูเครน เช่นวาซึล แรแมสลอ(Васи́ль Микола́йович Ремесло́), วาซึล ยูริแยว (Васи́ль Я́кович Ю́р'єв) และคนอื่น ๆ แรแมสลอเป็นอดีตผู้อำนวยการสถาบันวิจัยข้าวสาลีมือรอนิวกา(Миро́нівського інститу́ту пшени́ці) ซึ่่งได้พัฒนาข้าวสาลีพันธุ์ "มือรอนิวสกา 264" (Миро́нівська 264), "มือรอนิวสกา 808", "มือรอนิวสกา 10", "ยูวีแลย์นา" (Ювіле́йна) และอื่น ๆ อีกมากมาย ซึ่งในแง่ของผลผลิตนั้นจนถึงปัจจุบันเหนือกว่าพันธุ์ปลูกอื่น ๆ ที่ใช้ในการผลิต
มีการเฉลิมฉลองครบรอบ 25 ปีของการก่อตั้งพิพิธภัณฑ์ขนมปังแห่งชาติใน พ.ศ. 2549 โดยศูนย์นิเวศวิทยาและธรรมชาติแห่งชาติสำหรับนักเรียน จนถึงช่วงเวลานั้นมีผู้เยี่ยมชมพิพิธภัณฑ์มากกว่า 1.5 ล้านคน นักเรียน นักศึกษา และนักการศึกษามากกว่าหมื่นห้าพันคนเข้าเยี่ยมชมนิทรรศการทุกปีแลออนิด กุชมาอดีตประธานาธิบดียูเครนเคยมาเยือนที่นี่สองครั้ง เจ้าหน้าที่ระดับต่าง ๆ นักการทูต นักวิทยาศาสตร์ นักเขียน รวมทั้งนักบินอวกาศแลออนิด กาแดญุก(Леоні́д Костянти́нович Каденю́к) ได้ลงนามในสมุดเยี่ยมกิจกรรมของพิพิธภัณฑ์ประกอบด้วยการสัมมนาของครู นักเรียน ผู้สอนในสถาบันการศึกษานอกหลักสูตร การแข่งขันทั่วประเทศในหัวข้อ "ขนมปังผ่านสายตาเด็ก" (Хліб очи́ма діте́й), "ขนมปังแห่งบ้านเกิดเมืองนอนของฉัน" (Хліб моє́ї Ба́тьківщини) และอื่น ๆ โดยจัดขึ้นเป็นประจำทุกปี พนักงานพิพิธภัณฑ์มักจะเดินทางไปตามหมู่บ้านต่าง ๆ เพื่อรวบรวมวัสดุสำหรับนิทรรศการและบันทึกเรื่องราวของเกษตรกร